เจ้าตูบตกบ่อขึ้นไม่ได้ ร้องโหยหวน 2วัน กู้ภัยสุโขทัยรุดช่วยปลอดภัย
ภาพจาก จนท.ศูนย์พิทักษ์ประชากู้ภัยสวรรคโลก,สุนัขโชคร้ายที่ตกลงไปในบ่อน้ำร้างลึก 6 เมตร นานกว่า 2 วัน โชคดีชาวบ้านได้ยินเสียง แจ้งพิทักษ์ประชากู้ภัยสวรรคโลก ช่วยดึงตัวขึ้นมาได้ คาดพลัดหลง หรือถูกสุนัขตัวอื่นวิ่งไล่จนพลัดตกลงไป,เมื่อวันที่ 26 ต.ค. 2559 นายนิคม พ่วงหงษ์ รอง หน.ศูนย์พิทักษ์ประชากู้ภัยสวรรคโลก อ.สวรรคโลก จ.สุโขทัย นำกำลัง จนท.กู้ภัยกว่า 10 นาย พร้อมเชือกและบันได ช่วยสุนัขโชคร้ายที่ตกลงไปในบ่อน้ำร้างนานกว่า 2 วัน บริเวณกลางไร่ปากทางเข้าบ้านวังแร่ ต.คลองยาง อ.สวรรคโลก จ.สุโขทัย พบสุนัขเพศผู้ สีขาว อายุประมาณ 2 ปี ตกลงไปในบ่อน้ำร้างลึกกว่า 6 เมตร ซึ่งไม่ได้ใช้งาน โดยบริเวณโดยรอบปากบ่อมีต้นหญ้าปกคลุมไว้ โดยสุนัขตัวดังกล่าวอยู่ในสภาพอ่อนแรง เนื่องจากไม่ได้กินทั้งข้าวและน้ำมานานกว่า 2 วัน จนท.จึงได้นำเชือกมามัดกับผ้าทำเป็นห่วงเพื่อคล้อง ก่อนที่จะใช้บันไดไม้ไผ่ปีนลงไปด้านล่าง และนำเชือกคล้องที่ลำตัวสุนัข ก่อนที่จะช่วยกันดึงขึ้นมาได้อย่างปลอดภัย ก่อนที่สุนัขตัวดังกล่าวจะรีบวิ่งหนีเข้าไปในสวนอย่างรวดเร็ว,ด้านชาวบ้านละแวกดังกล่าวระบุว่า ได้ยินเสียงสุนัขร้องมาจากบริเวณดังกล่าวกว่า 2 วัน จนเมื่อเช้าได้ยินเสียงสุนัขร้องอีก จึงเดินตามหาเสียง และพบว่ามีสุนัขตกลงไปในบ่อน้ำร้างซึ่งมีหญ้าปกคลุมอยู่ จึงรีบแจ้ง จนท.กู้ภัยให้มาช่วยเหลือ ส่วนสุนัขตัวดังกล่าวน่าจะวิ่งหลงมา และถูกสุนัขตัวอื่นวิ่งไล่จนมาพลักตกลงไปในบ่อน้ำร้าง และจะได้นำไม้มาปิดที่บริเวณปากบ่อเพื่อป้องกันไม่ให้มีสุนัขตกลงไปอีก,นายนิคม พ่วงหงษ์ รอง หน.ศูนย์พิทักษ์ประชากู้ภัยสวรรคโลก กล่าวอีกว่า ถึงแม้ผู้ที่กำลังประสบเหตุจะเป็นสุนัข ทาง จนท.กู้ภัยก็เต็มใจที่จะช่วยเหลือ และจะขอทำความเพื่อถวายในหลวง รัชกาลที่ 9 ต่อไป.
สุนัขโชคร้ายที่ตกลงไปในบ่อน้ำร้างลึก 6 เมตร นานกว่า 2 วัน โชคดีชาวบ้านได้ยินเสียง แจ้งพิทักษ์ประชากู้ภัยสวรรคโลก ช่วยดึงตัวขึ้นมาได้ คาดพลัดหลง หรือถูกสุนัขตัวอื่นวิ่งไล่จนพลัดตกลงไป
สุนัขตกบ่อน้ำ,หมาตกบ่อ,ศูนย์พิทักษ์ประชากู้ภัยสวรรคโลก,บ้านวังแร่,ต.คลองยาง,อ.สวรรคโลก,สุโขทัย,นิคม พ่วงหงษ์,ช่วยสุนัข